**"DNEVNIK DIANE BUDISAVLJEVIĆ" - "Istinita priča o najboljim ljudima u najgorim vremenima"**

"Film je bio jako emotivan. Tužno je što Diana nikada nije dobila nagradu za svoj rad."

 Karlo Štefanić, 8. a

"Dianu je utjelovila Alma Prica. Osim igranih dijelova u filmu se mogu vidjeti originalne snimke iz logora. Te su snimke užasavajuće, pogotovo snimke djece koja umiru u dječjoj bolnici."

 Mia Bošnjak, 8. a

"Kostimi su prilagođeni vremenu, a film je snimljen crno-bijelom tehnikom kako bi gledatelji dobili dojam prošloga vremena. Neki rekviziti posuđeni su od Dianine unuke što je znatno utjecalo na ukupan dojam."

 Lovro Horvat, 8. a

"Na početku filma upoznajemo životnu priču jednog starijeg gospodina koji je u logor odveden kao dijete. Zna samo svoje ime – Živko. Cijeli je svoj život znao samo svoje ime i broj 1128 koji mu je bio poput prezimena. Ne zna pravo prezime, svoje roditelje pa čak ni svoj rođendan kao i puno druge djece koja su bila odvedena od kuće u logor. (…) Film mi se svidio iako neke dijelove nisam u potpunosti razumjela. Posebno mi se svidjelo što je film snimljen u crno-bijeloj tehnici."

 Mia Fauković, 8. a

"Svi preživjeli govorili su o lošoj higijeni u logorima, bolestima i raznim situacijama s kojima su se susretali. Mnogi su se tada prvi puta susreli sa smrću. Puno djece nakon rata nije pronašlo svoje roditelje, a mnogi nisu znali svoje ime i prezime. Diana je vodila kartoteku za svako dijete, no kartoteka joj je oduzeta. Ni danas se ne zna što se dogodilo sa zapisima. Film mi se svidio, mislim da je Diana bila vrlo hrabra."

 Tara Ratešić, 8. a

"Film je bio odličan zato što je redateljica Dana Budisavljević povezala arhivske snimke s pričama preživjelih svjedoka. Mogao se osjetiti život u to doba."

 Sven Vrbančić, 8. a

"Stvarne snimke iz arhiva na kojima su bila mala izgladnjela djeca iz logora bile su vrlo potresne i emotivne. Tužno je i što malo ljudi zna za Dianu i što je sve učinila. Nadam se da će velik broj ljudi pogledati film i saznati istinu."

 Lana Lukšić, 8. a

"Film mi se jako svidio jer je snimljen po istinitom događaju. Neke scene su me rastužile i smetalo mi je što se neki učenici smiju scenama koje su daleko od smiješnog."

Tomo Štrbac, 8. a

"Meni se film jako dopao i jako mi se sviđa što je snimljen po istinitom događaju. Dojmilo me se i to što je film kao neka nagrada za Dianu Budisavljević koja nije nijednu nagradu za ovaj herojski čin dobila za vrijeme svog života. Filmu bih dao najviše ocjene te preporučam svakome da ga pogleda."

Luka Kahlina, 8. b

"Ja mislim da Diana zaslužuje dobiti nagradu zbog svojih dobrih djela jer nitko nije bio u ono vrijeme toliko hrabar ili nije želio pomoći spasiti toliko ljudi. Sretna sam što je dobila barem svoj film da se ova priča ne zaboravi i da se nastavi pričati generacijama poslije nas."

Lucija Petković, 8. b

"Film preporučujem onima koji bi ga htjeli pogledati i onima koji bi htjeli nešto naučiti. Film je poučan, zanimljiv, malo je težak za gledanje, takva je tema pa je to na neki način i dobra stvar. Meni se dopao, bilo je na nekim trenucima teško, ali mi se dopao."

Luka Devetak, 8. b

"Film mi se jako svidio, kostimi su bili odlični kao i scenarij. Malo me začudio podatak da se film pripremao 10 godina, no itekako se vidi koliko je truda, muke, ali i novaca uloženo kako bismo mogli vidjeti tako poučan i zanimljiv film."

Mihael Vitko, 8.b

"Na kraju bih rekao da je film vrlo poučan i preporučujem ga svakome pogledati. Mnogo dobrih stvari možemo naučiti iz filma, neke povijesne činjenice, poticaj da budemo više ljudi i pomažemo onima koji su u nevolji. Za kraj filmu dajem ocjenu 10 od 10 zato što je film poučan i pokazuje ljudima mnoge stvari i zato što je film povijesni, a ja volim povijesne filmove."

Ivan Grdović, 8. b